stanford-oval/wikipedia huggingface dataset:
เชม
ในพระคัมภีร์ > ปฐมกาล 11

ปฐมกาล 11:10 บันทึกว่าเชมอายุได้ 100 ปีเมื่อให้กำเนิดอารปัคชาด สองปีหลังน้ำท่วม และมีชีวิตต่อไปอีก 500 ปี สิ้นอายุขัยได้ 600 ปี
ข้อความที่ตัดตอนมาจากปฐมกาล 11:10-27 — (สมาคมสิ่งพิมพ์ชาวยิว ฉบับ แปลปี 1917):
ในศาสนาอิสลาม

เชม หรือในภาษาอาหรับคือ ซาม (อาหรับ: سام, อักษรโรมัน: Sām) ได้รับการยกย่องจากนักวิชาการให้เป็นผู้สืบทอดตำแหน่งต่อจากนบีนูห์ โดยได้รับความรู้เชิงพยากรณ์ การตรัสรู้ และความเป็นผู้นำของประชาชนของเขา ซามยังเป็นหนึ่งในคนที่อัลลอฮ์ ให้นบีอีซา ฟื้นคืนชีพเพื่อเป็นสัญญาณแก่ชาวอิสราเอล แต่นี้เป็นเพียงเรื่องเล่าที่ไม่มีแหล่งข้อมูลที่ถูกต้อง นักประวัติศาสตร์อิสลามในยุคแรก ๆ เช่น อิบน์ อิสฮาก และ อิบน์ ฮิชาม มักรวมชื่อของซาม ไว้ในลำดับวงศ์ตระกูลของนบีมุฮัมมัด
เชิงอรรถ

↑  กรีก: Σήμ Sḗm; กืออึซ: ሴም, อักษรโรมัน: Sēm
แหล่งข้อมูลอื่น

Herbermann, Charles, บ.ก. (1913). "Sem (Shem)" . สารานุกรมคาทอลิก. New York: Robert Appleton Company.
| ด ค กเชื้อสายของอาดัมถึงดาวิดตามคัมภีร์ฮีบรู |
| --- | --- |
การทรงสร้างถึงน้ำท่วม:  อาดัม  เสท  เอโนช  เคนัน  มาหะลาเลล  ยาเรด  เอโนค  เมธูเสลาห์  ลาเมค  โนอาห์  เชม 
ปฐมบรรพบุรุษหลังน้ำท่วม:  อารปัคชาด  เคนัน  เช-ลาห์  เอเบอร์  เปเลก  เรอู  เสรุก  นาโฮร์  เท-ราห์  อับราฮัม  อิสอัค  ยาโคบ 
เผ่ายูดาห์ถึงราชอาณาจักร:  ยูดาห์  เปเรศ  เฮสโรน  ราม  อัมมีนาดับ  นาโชน  สัลโมน  โบอาส  โอเบด  เจสซี  ดาวิด 
ชื่อในตัวเอียงปรากฏเฉพาะในฉบับเซปทัวจินต์ภาษากรีก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล 
วิกิพจนานุกรม
วัดเจริญสุนทราราม

| วัดเจริญสุนทราราม |
| --- | --- |

ชื่อสามัญ: วัดเจริญสุนทราราม, วัดบางบ่อ
ที่ตั้ง: ตำบลบางแก้ว อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระปลัด พงศกร ปทุโม
ความพิเศษ: ซากเรือโบราณ
 สถานีย่อยพระพุทธศาสนา
วัดเจริญสุนทราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอเมืองสมุทรสงคราม จังหวัดสมุทรสงคราม ปัจจุบันมีพระปลัด พงศกร ปทุโม ดำรงตำแหน่งเจ้าอาวาส
วัดเจริญสุนทรารามเดิมชื่อว่า วัดบางบ่อ เริ่มตั้งเป็นสำนักสงฆ์โดยมีประชาชนบริจาคที่ดินให้สร้างวัดเนื้อที่ 30 ไร่ หน้าวัดติดทะเล ด้านข้างวัดคือคลองบางบ่อ จนเมื่อ พ.ศ. 2499 ยกขึ้นเป็นวัด และได้รับพระราชทานวิสุงคามสีมาเมื่อ พ.ศ. 2505 ได้รับพระราชทานวิสุงคามสีมาครั้งหลังเมื่อ พ.ศ. 2517 ด้านการศึกษาทางวัดยังได้สร้างโรงเรียนประชาบาลภายในที่ดินของวัด
วัดมีโบราณวัตถุที่สำคัญ คือ ซากเรือโบราณซึ่งจมน้ำอยู่ปากอ่าวแม่กลอง ทางราชการได้กู้ขึ้นมาเมื่อ พ.ศ. 2545 และนำมาไว้ที่วัดนี้ อายุเรือประมาณ 300 ปี โดยสันนิษฐานจากเครื่องใช้ที่ติดอยู่ในซากเรือ เช่น ถ้วยกระเบื้องและเครื่องดินเผา กรมศิลปากรขึ้นทะเบียนเรือเป็นโบราณวัตถุแล้ว
บีศีน

| บีศีน بيصين |
| --- | --- |
หมู่บ้าน
บีศีนLocation in Syria
พิกัด: 35°0′9″N 36°30′13″E﻿ / ﻿35.00250°N 36.50361°E﻿ / 35.00250; 36.50361
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
ตำบล: ฮิรบ์นัฟซะฮ์
ประชากร (2004)
 • ทั้งหมด: 3,224 คน
บีศีน (อาหรับ: بيصين) iเป็นหมู่บ้านในตำบลฮิรบ์นัฟซะฮ์ อำเภอฮะมาฮ์ เขตผู้ว่าการฮะมาฮ์ ประเทศซีเรีย พื้นที่ใกล้เคียงได้แก่บิลลีนทางเหนือ อัลมูอะฮ์ทางตะวันออกเฉียงเหนือ ดัยรุลฟัรดีสทางตะวันออก มูซาอัลฮูละฮ์ทางตะวันออกเฉียงใต้ ตัลษะฮับกับอัลฮูละฮ์ทางใต้ อักร็อบและบะอ์รีนทางตะวันตกเฉียงใต้ อัลบัยยาฎียะฮ์ทางตะวันก และ อัสซุวัยดะฮ์ทางตะวันตกเฉียงเหนือ สำนักงานสถิติกลางซีเรีย (CBS) รายงานว่าบีศีนมีประชากร 3,224 คนในสำมะโน ค.ศ. 2004 พลเมืองส่วนใหญ่นับถืออะละวี
อ้าวอิง

↑  General Census of Population and Housing 2004 เก็บถาวร 2013-01-12 ที่ archive.today. Syria Central Bureau of Statistics (CBS). Hama Governorate. (ในภาษาอาหรับ)
↑  Smith, in Robinson and Smith, 1841, vol 3, 2nd appendix, p. 180
บรรณานุกรม

Douwes, Dick (2000). The Ottomans in Syria: a history of justice and oppression. I.B. Tauris. ISBN 1860640311.
Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
วัดห้วยพลู (จังหวัดนครปฐม)

| วัดห้วยพลู |
| --- | --- |

ที่ตั้ง: ตำบลห้วยพลู อำเภอนครชัยศรี จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูมงคลสุทธิกิจ
 สถานีย่อยพระพุทธศาสนา
วัดห้วยพลู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครชัยศรี ในตำบลห้วยพลู อำเภอนครชัยศรี จังหวัดนครปฐม บริเวณวัดอยู่ติดกับตลาดห้วยพลู บริเวณหน้าวัดมีท่าน้ำให้อาหารปลา
วัดห้วยพลูเป็นวัดที่สร้างในสมัยอยุธยาโดยสันนิษฐานจากโบราณวัตถุ อุโบสถมีหลังคาทรงโรง หลังโบสถ์ไม่มีประตู หน้าบันประดับด้วยถ้วยชามกระเบื้องเคลือบ กำแพงเตี้ยประมาณ 1 เมตร มีซุ้มประตูทั้ง 4 ด้าน ภายในประดิษฐานพระพุทธรูปปูนปั้นสมัยอยุธยา จำนวน 14 องค์ มณฑปประดิษฐานรอยพระพุทธบาท มีลักษณะเป็น 4 มุข เครื่องยอดเป็นแบบปราสาททรงมงกุฎ บุแผ่นทองแดง ย่อมุมไม้สิบสอง หุ้มด้วยทองแดงมีบันไดช่องทางขึ้นไปยังมณฑปทั้ง 4 ด้าน ฐานมณฑปเป็นอุโมงค์มีช่องทางเข้าก่อสร้างเมื่อประมาณ พ.ศ. 2460 แต่เดิมหน้าบันมีลวดลายแบบจีนทั้งหมด วิหารไม่ปรากฏหลักฐานว่าสร้างขึ้นเมื่อใดจากแต่สร้างมาก่อนมณฑป หอไตรเป็นอาคาร 2 ชั้น ขนาดใหญ่ก่ออิฐถือปูน ศาลาการเปรียญมีรูปทรงที่พบได้โดยทั่วไป ภายในวัดยังมีเรือสำเภาโบราณที่คาดว่าน่าจะสร้างขึ้นในสมัยอยุธยาตอนปลาย
อย่างไรก็ดีกรมการศาสนาระบุว่าวัดห้วยพลูตั้งวัดเมื่อ พ.ศ. 2329 ได้รับพระราชทานวิสุงคามสีมาเมื่อ พ.ศ. 2334
รายนามเจ้าอาวาส

หลวงปู่ขำ
หลวงปู่กลืน
หลวงพ่อผล
หลวงพ่อปลัง
พระครูโชติ
พระมหาฟัก
พระครูโฆสีตวรคุณ
พระครูมงคลสุทธิกิจ
ตูมีน

| ตูมีน تومين Toumine |
| --- | --- |
หมู่บ้าน
ตูมีนที่ตั้งในประเทศซีเรีย
พิกัด: 34°56′36″N 36°41′36″E﻿ / ﻿34.94333°N 36.69333°E﻿ / 34.94333; 36.69333
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
ตำบล: ฮิรบ์นัฟซะฮ์
ประชากร (2004)
 • ทั้งหมด: 2,129 คน
ตูมีน (อาหรับ: تومين) เป็นหมู่บ้านในตำบลฮิรบ์นัฟซะฮ์ อำเภอฮะมาฮ์ เขตผู้ว่าการฮะมาฮ์ ประเทศซีเรีย พื้นที่ใกล้เคียงได้แก้ดัยรุลฟัรดีสทางตะวันตกเฉียงเหนือ กัฟร์บุฮุมทางเหนือ อัรร็อสตันทางใต้ และอัลฮูละฮ์ทางตะวันตกเฉียงใต้ สำนักงานสถิติกลางซีเรียรายงานว่าตูมีนมีประชากร 2,129 คนตามสำมะโน ค.ศ. 2004 พลเมืองส่วนใหญ่นับถือศาสนาคริสต์นิกายกรีกออร์ทอดอกซ์
บรรณานุกรม

Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
กุฟัยลูน

| กุฟัยลูน قفيلون |
| --- | --- |
หมู่บ้าน
กุฟัยลูนที่ตั้งในประเทศซีเรีย
พิกัด: 34°58′10″N 36°28′40″E﻿ / ﻿34.96944°N 36.47778°E﻿ / 34.96944; 36.47778
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
ตำบล: ฮิรบ์นัฟซะฮ์
ประชากร (2004)
 • ทั้งหมด: 501 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
City Qrya Pcode: C3065
กุฟัยลูน (อาหรับ: قفيلون) เป็นหมู่บ้านในตำบลฮิรบ์นัฟซะฮ์ อำเภอฮะมาฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่ากุฟัยลูนมีประชากร 501 คนตามสำมะโน ค.ศ. 2004 พลเมืองส่วนใหญ่นับถืออะละวี
คาร์ดิ บี

| คาร์ดิ บี |
| --- | --- |
คาร์ดิ บี ในปี ค.ศ. 2019
เกิด: เบลคาลิส มาร์เลนิส อัลมานซาร์  (1992-10-11) 11 ตุลาคม ค.ศ. 1992 (32 ปี) รัฐนิวยอร์ก สหรัฐอเมริกา
ชื่ออื่น: Belcalis Almánzar-Cephus
การศึกษา: Herbert H. Lehman High School
อาชีพ:  แร็ปเปอร์  นักแต่งเพลง  นักแสดง 
ปีปฏิบัติงาน: 2015–ปัจจุบัน
คู่สมรส: ออฟเซ็ต (สมรส 2017)
บุตร: 3 คน
อาชีพทางดนตรี
แนวเพลง: ฮิปฮอป
เครื่องดนตรี: เสียงร้อง
ค่ายเพลง: เคเอสอาร์ แอตแลนติก

เว็บไซต์: cardib.com 

 
 นักดนตรี
เบลคาลิส มาร์เลนิส อัลมานซาร์ (อังกฤษ: Belcalis Marlenis Almánzar) เกิดเมื่อวันที่ 11 ตุลาคม ค.ศ. 1992 หรือที่รู้จักกันในชื่อทางการแสดงว่า คาร์ดิ บี (อังกฤษ: Cardi B) เธอเป็นแร็ปเปอร์, นักแต่งเพลง และนักแสดง ชาวอเมริกัน เกิดและเติบโตในเดอะบร็องซ์ นครนิวยอร์ก เธอเป็นที่รู้จัก บนสื่อสังคมออนไลน์เธอกลายเป็นผู้มีชื่อเสียงในโลกอินเทอร์เน็ตจากวิดีโอของเธอที่กลายเป็นไวรอลบน Vine และ Instragram ระหว่างปี ค.ศ. 2015 - ค.ศ. 2017 เธอปรากฏตัวในฐานะของสมาชิกประจำรายการเรียลลิตีโชว์ Love & Hip Hop: New York ทางช่อง VH1 เพื่อเข้าสู่เส้นทางอาชีพของเธอ และได้ปล่อย 2 มิกซ์เทป Gangsta Bitch Music, Vol. 1 และ Vol. 2
คาร์ดิ บี มีสามเพลงอันดับหนึ่งบนชาร์ตบิลบอร์ดฮอต 100 โดยเพลง "Bodak Yellow" ทำให้เธอกลายเป็นศิลปินแร็ปหญิงคนที่สองในประวัติศาสตร์ที่มีเพลงขึ้นอันดับหนึ่งได้โดยไม่มีศิลปินอื่นร่วมร้อง ตั้งแต่ที่ลอรีน ฮิลล์ทำไว้ในปีค.ศ. 1998 เพลง "I Like It" สร้างประวัติศาสตร์ให้เธอกลายเป็นศิลปินแร็ปหญิงคนแรกที่มีเพลงอันดับหนึ่งบนชาร์ตมากกว่าหนึ่งเพลง และผลงานเพลง "Girls Like You" ที่เธอได้ร่วมร้องกับมารูนไฟฟ์ ก็เป็นเพลงที่บรรจุอยู่ในสถิตินี้เช่นเดียวกัน สตูดิโออัลบั้มเปิดตัวของเธอ Invasion of Privacy (2018) มีสองเพลงที่ขึ้นอันดับหนึ่ง แล้วตัวอัลบั้มเองก็เปิดตัวที่อันดับหนึ่งบนชาร์ตบิลบอร์ด 200 และทำลายหลายสถิติในบริการสตรีมมิงเพลง ในปีเดียวกันนั้นนิตยสารไทม์ยกให้เธอเป็นหนึ่งใน 100 บุคคลทรงอิทธิพลของโลก
ที่ผ่านมา เธอเคยได้รับรางวัลแกรมมีหนึ่งครั้ง ได้รับบันทึกสถิติลงในกินเน็สเวิลด์เรเคิดส์สองรายการ ได้รับรางวัลอเมริกันมิวสิกอะวอร์ดและรางวัลเอ็มทีวีวิดีโอมิวสิกอะวอดส์สามครั้ง ได้รับรางวัลบีอีทีฮิปฮอปอะวอร์ดและบิลบอร์ดมิวสิกอะวอร์ดเก้าครั้ง
สตูดิโออัลบั้ม

Invasion of Privacy (2018)
ทัวร์คอนเสิร์ต > ร่วมทัวร์คอนเสิร์ต

Filthy America... It's Beautiful (2017) ร่วมกับ The Lox
แหล่งข้อมูลอื่น

เว็บไซต์ทางการ
คาร์ดิ บี ที่ออลมิวสิก
คาร์ดิ บี ที่อินเทอร์เน็ตมูวีเดตาเบส
คาร์ดิ บี ที่มิวสิกเบรนซ์
วัดสวนส้ม (จังหวัดสมุทรสาคร)

| วัดสวนส้ม |
| --- | --- |

ที่ตั้ง: ตำบลสวนส้ม อำเภอบ้านแพ้ว จังหวัดสมุทรสาคร
ประเภท: วัดราษฎร์
นิกาย: มหานิกาย
พระประธาน: หลวงพ่ออู่ทอง
 สถานีย่อยพระพุทธศาสนา
วัดสวนส้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนส้ม อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 14 ไร่ 51 ตารางวา มีที่ธรณีสงฆ์ จำนวน 1 แปลง เนื้อที่ 27 ไร่ 2 งาน 56 ตารางวา
ประวัติ

วัดสวนส้มตั้งเมื่อ พ.ศ. 2409 ไม่มีหลักฐานแน่นอน แต่จากการสำรวจซากอิฐโบราณสันนิษฐานว่ามีการสร้างมาก่อนหน้านั้นนานแล้ว จากสภาพของวัดนั้น พบว่ามีความเจริญรุ่งเรืองเป็นอันมาก จากการสำรวจซากอิฐโบราณ พบว่าขุดลึกลงไปประมาณ 1 เมตร ใต้พื้นดิน ยังมีอิฐแดงและโครงสร้างเสนาสนะโบราณจำนวนมาก
ปรากฏหลักฐานที่แน่นอนสมัยมีการขุดคลองดำเนินสะดวก ในปี พ.ศ. 2409 พระบาทสมเด็จพระจอมเกล้าเจ้าอยู่หัวมีพระบรมราชโองการให้ขุดคลองเชื่อมแม่น้ำท่าจีนกับแม่น้ำแม่กลอง โดยตั้งที่พักทำการอยู่ตรงข้ามกับวัดสวนส้ม ท่านผู้หญิงพันซึ่งเป็นแม่บ้านทำอาหารสำหรับสมเด็จเจ้าพระยาบรมมหาศรีสุริยวงศ์ (ช่วง บุนนาค) ได้เห็นวัดชำรุดทรุดโทรมมาก จึงได้เรียนให้ท่านทราบว่าอยากทำนุบำรุงวัดให้ดีขึ้นท่านตกลงให้บูรณะวัด แต่ไม่ทราบว่าวัดนี้เดิมชื่ออะไรจึงปรึกษากันว่า ชาวบ้านในละแวกนั้นนิยมปลูกส้มกัน จึงตั้งชื่อว่า "วัดสวนส้ม" วัดได้รับพระราชทานวิสุงคามสีมาเมื่อวันที่ 18 มีนาคม พ.ศ. 2482 เขตวิสุงคามสีมา กว้าง 20 เมตร ยาว 28 เมตร
อาคารเสนาสนะและโบราณวัตถุ

อาคารเสนาสนะได้แก่ อุโบสถกว้าง 12 เมตร ยาว 32 เมตร สร้างเมื่อ พ.ศ. 2484 เป็นอาคารคอนกรีตเสริมเหล็ก ศาลาการเปรียญกว้าง 24 เมตร ยาว 35 เมตร สร้างเมื่อ พ.ศ. 2507 เป็นอาคารไม้ หอสวดมนต์กว้าง 18 เมตร ยาว 39 เมตร สร้างเมื่อ พ.ศ. 2509 เป็นอาคารไม้ กุฏิสงฆ์จำนวน 12 หลัง เป็นอาคารครึ่งตึกครึ่งไม้ วิหารกว้าง 18 เมตร ยาว 16 เมตร เป็นอาคารไม้ สร้างเมื่อ พ.ศ. 2519 ศาลาบำเพ็ญกุศลจำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง
ปูชนียวัตถุมี พระประธานประจำอุโบสถชื่อว่า หลวงพ่ออู่ทอง เป็นพระพุทธรูปสมัยกรุงศรีอยุธยาตอนปลาย ประดิษฐานบนธรรมาสน์ลงรักปิดทอง จารึก พ.ศ. 2411 และพระพุทธรูปหินแดงสมัยอยุธยา วัดยังมีธรรมาสน์แสดงพระปาฏิโมกข์ พ.ศ. 2411 พระพุทธรูปและของใช้ทางศาสนาที่ได้มาสมัยสมเด็จเจ้าพระยาบรมมหาศรีสุริยวงศ์ (ช่วง บุนนาค) คัมภีร์และใบลานเก่าจำนวนหนึ่ง
รายนามเจ้าอาวาส

พระนาค พ.ศ. 2409–2432
พระชัง พ.ศ. 2432–2460
พระเหลียง พ.ศ. 2460–2484
พระขาว พ.ศ. 2484–2495
พระปลัดภาสก์ พ.ศ. 2496–2502
พระครูปลัดสุวัฒนวรคุณ พ.ศ. 2503
อัลญาฟิอะฮ์

| อัลญาฟิอะฮ์ الجافعة |
| --- | --- |
หมู่บ้าน
อัลญาฟิอะฮ์ที่ตั้งใในประเทศซีเรีย
พิกัด: 35°0′36″N 36°35′44″E﻿ / ﻿35.01000°N 36.59556°E﻿ / 35.01000; 36.59556
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
ตำบล: ฮิรบ์นัฟซะฮ์
ประชากร (2004)
 • ทั้งหมด: 833 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
City Qrya Pcode: C3057
อัลญาฟิอะฮ์ (อาหรับ: الجافعة) เป็นหมู่บ้านในตำบลฮิรบ์นัฟซะฮ์ อำเภอฮะมาฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่าอัลญาฟิอะฮ์มีประชากร 833 คนตามสำมะโน ค.ศ. 2004 พลเมืองส่วนใหญ่นับถือศาสนาอิสลามนิกายซุนนี
บรรณานุกรม

Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
วัดแก้วฟ้า (จังหวัดสมุทรสงคราม)

| วัดแก้วฟ้า |
| --- | --- |

ที่ตั้ง: เลขที่ 33 หมู่ที่ 10 ทางหลวงแผ่นดินหมายเลข 325 ตำบลบ้านปรก อำเภอเมืองสมุทรสงคราม จังหวัดสมุทรสงคราม 75000
ประเภท: วัดราษฎร์
นิกาย: มหานิกาย
เจ้าอาวาส: พระครูนิเทศสมุทรคุณ
 สถานีย่อยพระพุทธศาสนา
วัดแก้วฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านแก้วฟ้า ตำบลบ้านปรก อำเภอเมืองสมุทรสงคราม จังหวัดสมุทรสงคราม ด้านใต้ของวัดติดกับแม่น้ำแม่กลอง ด้านเหนือติดทางหลวงแผ่นดินหมายเลข 325 ปัจจุบันเจ้าอาวาสคือ พระครูนิเทศสมุทรคุณ
วัดแก้วฟ้าเดิมเป็นวัดเก่าแก่ร้างมานานหลายปี ตั้งเป็นวัดเมื่อ พ.ศ. 2426 จากหลักฐานปรากฏว่า เจ้าพระยาภาสกรวงศ์ (พร บุนนาค) ได้มาปฏิสังขรณ์และสร้างขึ้นใหม่ในสมัยพระบาทสมเด็จพระจุลจอมเกล้าเจ้าอยู่หัว มีพระปลัดทองดี มาเป็นเจ้าอาวาส วัดเจริญรุ่งเรืองมากในระยะเริ่มต้น ต่อมาเมื่อสิ้นบุญของท่านเจ้าพระยาและพระปลัดทองดีแล้ว วัดก็ทรุดโทรมลง เพียงแต่คงสภาพอยู่ได้ ได้รับพระราชทานวิสุงคามสีมาเมื่อวันที่ 16 พฤษภาคม พ.ศ. 2540
อาคารเสนาสนะของวัด ได้แก่ เจดีย์องค์ใหญ่ริมแม่น้ำแม่กลอง มีทรวดทรงค่อนข้างแปลกตาและสวยงาม อุโบสถหลังใหม่ที่มีสระบัวล้อมรอบและมีใบเสมาอยู่กลางสระ
วัดหอมเกร็ด

| วัดหอมเกร็ด |
| --- | --- |

ที่ตั้ง: เลขที่ 70 หมู่ที่ 4 ซอยหอมเกร็ด ซอย 12 ถนนพุทธมณฑล สาย 7 ตำบลหอมเกร็ด อำเภอสามพราน จังหวัดนครปฐม 73110
นิกาย: มหานิกาย
พระประธาน: หลวงพ่อโต
เจ้าอาวาส: พระครูจารุวัฒนคุณ (เพ้ง จารุวณฺโณ)
 สถานีย่อยพระพุทธศาสนา
วัดหอมเกร็ด เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำนครชัยศรี ในหมู่ที่ 4 บ้านหัวไทร ตำบลหอมเกร็ด อำเภอสามพราน จังหวัดนครปฐม
ประวัติ

วัดหอมเกร็ดเป็นวัดเก่าในสมัยพระบาทสมเด็จพระจุลจอมเกล้าเจ้าอยู่หัว จากหลักฐานเอกสารเก่าของวัดได้แก่ โฉนดที่ดินของวัดได้จดทะเบียนเมื่อปี ร.ศ. 125 ตรงกับปี พ.ศ. 2449 และจากหลักฐานโบราณสถานและโบราณวัตถุที่มีอยู่ในวัด จากหนังสือ ประวัติวัดหอมเกร็ด ในสมัยพระบาทสมเด็จพระจุลจอมเกล้าอยู่หัว มีพระธุดงค์รูปหนึ่งเดินทางมาจากมณฑลราชบุรี มีนามว่า หลวงพ่อรุ่ง มาปักกลดอยู่ในบริเวณหมู่ที่ 3 ตำบลหอมเกร็ดปัจจุบัน ชาวบ้านต่างเลื่อมใสจึงได้สร้างวัดและนิมนต์ท่านเป็นเจ้าอาวาส เรียกว่า "วัดไร่" หรือ "วัดบ้านไร่" ต่อมาวัดเกิดความแห้งแล้งและกันดาร ประชาชนจึงได้นิมนต์หลวงพ่อรุ่งมาจำพรรษาอยู่ในที่แห่งใหม่อันเป็นที่ตั้งของวัดหอมเกร็ดในปัจจุบัน
วัดหอมเกร็ดประกาศตั้งวัดเมื่อวันที่ 5 มกราคม พ.ศ. 2425 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ปัจจุบันมีพระครูจารุวัฒนคุณ (เพ้ง จารุวณฺโณ) เป็นเจ้าอาวาสวัด
อาคารเสนาสนะ

พระอุโบสถมีหลวงพ่อโตเป็นพระประธาน ชาวบ้านนิยมมาขอพรจากหลวงพ่อและมาแก้บนกับหลวงพ่อด้วยขนุนหาบและประทัด เดิมวัดมีเจดีย์มอญ แต่ปัจจุบันได้รับการบูรณะใหม่โดยการสร้างพระเจดีย์ทรงพระปฐมเจดีย์ขนาดย่อครอบไว้ โดยยังคงตำแหน่งเดิมไว้ไม่ได้ขยับย้ายที่ตั้ง
อาคารหอปริยัติธรรมเป็นอาคารขนาดใหญ่ 2 ชั้น ยาวประมาณ 10 ช่วงเสา หลังคาสร้างแบบอาคารยุโรป ทรงจั่วธรรมดา ไม่มีชายคากันสาด มุงกระเบื้องปูน ฝาผนังไม้สักลักษณะสภาพทรุดโทรม ศาลาการเปรียญยกสูงเป็นที่ปฏิบัติธรรมและสวดมนต์ของผู้ปฏิบัติทุกวันอาทิตย์และทำบุญในวันสำคัญต่าง ๆ
กัฟร์เกาะดะห์

| กัฟร์เกาะดะห์ كفرقدح |
| --- | --- |
หมู่บ้าน
กัฟร์เกาะดะห์ที่ตั้งในประเทศซีเรีย
พิกัด: 34°58′N 36°32′E﻿ / ﻿34.967°N 36.533°E﻿ / 34.967; 36.533
ประเทศ:  ซีเรีย
เขตผู้ว่าการ: ฮะมาฮ์
อำเภอ: ฮะมาฮ์
ตำบล: ฮิรบ์นัฟซะฮ์
ประชากร (2004)
 • ทั้งหมด: 1,049 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
City Qrya Pcode: C3064
กัฟร์เกาะดะห์ (อาหรับ: كفرقدح) เป็นหมู่บ้านในตำบลฮิรบ์นัฟซะฮ์ อำเภอฮะมาฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่ากัฟร์เกาะดะห์มีประชากร 1,049 คนในสำมะโน ค.ศ. 2004 พลเมืองส่วนใหญ่นับถือศาสนาอิสลามนิกายซุนนี
บรรณานุกรม

Robinson, E.; Smith, E. (1841). Biblical Researches in Palestine, Mount Sinai and Arabia Petraea: A Journal of Travels in the year 1838. Vol. 3. Boston: Crocker & Brewster.
อับราฮัม

| อับราฮัม |
| --- | --- |
อับราฮัมกำลังส่งอาหารให้กับเทวทูตทั้งสาม ภาพโดยแร็มบรันต์
ข้อมูลตัวละครในเรื่อง
คู่สมรส: ซาราห์ ฮาการ์ (อยู่ด้วยกันโดยไม่ได้สมรส) เคทูราห์
บุตร: อิชมาเอล อิสอัค ซิมราน โจคชาน เมดาน มีเดียน อิชบัค ชูอาฮ์
ญาติ: เตราห์ (พ่อ) ฮาราน (พี่/น้องชาย) นาโฮร์ (พี่/น้องชาย) ลอต (หลานชาย) ภรรยาของลอต (หลานสาว)
ชื่อตอนเกิด: อับรัม
สถานที่เกิด: เมืองเออร์ของชาวเคลเดีย
สถานที่เสียชีวิต: ฮีบรอน
ที่ฝังศพ: ถ้ำแห่งมัชเปลาฮ์
บริเวณที่ฝังศพ: 31°31′29″N 35°06′39″E﻿ / ﻿31.524744°N 35.110726°E﻿ / 31.524744; 35.110726
เป็นที่รู้จักใน: ศาสนาอับราฮัม
ทูตสวรรค์ยับยั้งอับราฮัม ขณะกำลังจะถวายอิสอัคแด่พระยาห์เวห์
อับราฮัม(ศัพท์ศาสนายูดาห์และศาสนาคริสต์) หรือ อิบรอฮีม (ศัพท์ศาสนาอิสลาม) (อังกฤษ: Abraham; ฮีบรู: אברהם; อาหรับ: إبراهيم) เป็นบุคคลสำคัญในกลุ่มศาสนาอับราฮัม เรื่องราวของท่านถูกบันทึกไว้ในหนังสือปฐมกาล บทที่ 11 ถึง บทที่ 25 ซึ่งเป็นส่วนหนึ่งของคัมภีร์ฮีบรูของศาสนายูดาห์ และคัมภีร์ไบเบิลภาคพันธสัญญาเดิมของศาสนาคริสต์ ศาสนาอิสลามก็ถืออับราฮัมเป็นเราะซูลของอัลลอฮ์ด้วย
อับราฮัม เดิมชื่อ "อับราม" เป็นบุตรของเทราห์ สืบเชื้อสายมาจากเชม บุตรของโนอาห์
ในศาสนายูดาห์และศาสนาคริสต์ > การเดินทาง

เทราห์บิดาของอับราฮัมได้นำอับราฮัม นางซาราห์และโลทหลานชายออกเดินทางจากเมืองเออร์ ไปอยู่เมืองฮารานในดินแดนคานาอันภายหลังจากบิดาเสียชีวิต เมื่ออับราฮัมมีอายุได้ 75 ปี ท่านได้รับการทรงเรียกจากพระเจ้าให้ไปยังดินแดนที่พระเจ้าจะนำทาง อับราฮัมจึงออกเดินทางพร้อมด้วยนางซาราห์ และพาโลทไปด้วย
เมื่อเกิดการกันดารอาหาร อับราฮัมจึงได้อพยพเข้าไปในอียิปต์ เนื่องด้วยนางซาราห์เป็นคนสวย อับราฮัมเกรงจะถูกฆ่าเพื่อแย่งนาง อับราฮับจึงบอกคนอียิปต์ว่านางเป็นน้องสาว ด้วยเหตุนี้นางซาราห์จึงถูกนำไปถวายตัวแก่ฟาโรห์ พระเจ้าจึงทรงทำให้เกิดภัยพิบัติร้ายแรงแก่ฟาโรห์ ฟาโรห์จีงเรียกอับราฮัมมาและได้มอบตัวนางซาราห์และทรัพย์สมบัติให้ อับราฮัมจึงเดินทางออกจากอียิปต์
เมื่อออกจากอียิปต์ อับราฮัมได้แยกทางกับโลท เนื่องจากทั้งสองมีฝูงสัตว์และคนรับใช้จำนวนมาก ฝ่ายโลทเลือกเดินทางไปยังที่ลุ่มแม่น้ำจอร์แดน ซึ่งเป็นที่ตั้งของเมืองโสโดมและเมืองโกโมราห์ ฝ่ายอับราฮัมก็เลือกไปอีกทางหนึ่ง
ในศาสนายูดาห์และศาสนาคริสต์ > พันธสัญญาของพระเจ้า

เมื่ออับราฮัมอาศัยอยู่ในที่พำนักนั้น พระเจ้ามีพระดำรัสกับอับราฮัมว่า "มอง‍ดู​ฟ้า​สิ ถ้า​เจ้า​สามารถ​นับ​ดาว​ทั้ง‍หลาย​ได้ ก็​นับ​ไป เชื้อ‍สาย​ของ​เจ้า​จะ​เป็น​เช่น‍นั้น" และทรงมีคำพยากรณ์ให้อัมราฮัมอีกว่า "เจ้า​จง​รู้​แน่​เถิด​ว่า​เชื้อ‍สาย​ของ​เจ้า​จะ​เป็น​คน​ต่าง‍ด้าว​ใน​ดิน‍แดน​ซึ่ง​ไม่‍ใช่​ที่​ของ​พวก‍เขา และ​พวก‍เขา​จะ​ต้อง​รับ‍ใช้​ชาว‍เมือง​นั้น ชาว‍เมือง​นั้น​จะ​กด‍ขี่​เขา​ถึง​สี่‍ร้อย​ปี"
เมื่ออับราฮัม อายุได้ 99 ปี พระเจ้าทรงปรากฏต่อหน้าอับราฮัมและทรงเปลี่ยนชื่อ จากเดิม อับราม เป็น อับราฮัม และทรงกระทำพันธสัญญาแก่อับราฮัมว่า "นี่​คือ​พันธ‌สัญญา​ของ​เรา​กับ​เจ้า เจ้า​จะ​เป็น​บิดา​ของ​ประ‌ชา‍ชาติ​มาก‍มาย ชื่อ​ของ​เจ้า​จะ​ไม่‍ใช่​อับ‌ราม​อีก‍ต่อ‍ไป เจ้า​จะ​มี​ชื่อ​ใหม่​คือ​อับ‌รา‌ฮัม เพราะ​เรา​ให้​เจ้า​เป็น​บิดา​ของ​ประ‌ชา‍ชาติ​มาก‍มาย เรา​จะ​ทำ​ให้​เจ้า​มี​พงศ์‍พันธุ์​มาก‍มาย‍ยิ่ง เรา​จะ​ทำ​ให้​เจ้า​เป็น​ชน​หลาย​ชาติ และ​กษัตริย์​หลาย​องค์​จะ​เกิด‍มา​จาก​เจ้า เรา​จะ​สถาปนา​พันธ‌สัญญา​ของ​เรา​ไว้​ระหว่าง​เรา​กับ​เจ้า และ​เชื้อ‍สาย​ต่อ‍มา​ของ​เจ้า​ตลอด‍ชั่ว‍ชาติ‍พันธุ์​ของ​เจ้า​ให้​เป็น​พันธ‌สัญญา​นิ‌รันดร์ คือ​เป็น​พระ‍เจ้า​แก่​เจ้า และ​แก่​เชื้อ‍สาย​ต่อ‍มา​ของ​เจ้า เรา​จะ​ให้​ดิน‍แดน​ที่​เจ้า​อาศัย​อยู่​อย่าง​คน‍ต่าง‍ด้าว​นี้ คือ​แผ่น‍ดิน​คา‌นา‌อัน​ทั้ง‍สิ้น​แก่​เจ้า​และ​แก่​เชื้อ‍สาย​ต่อ‍มา​ของ​เจ้า ให้​เป็น​กรรม‍สิทธิ์​นิ‌รันดร์ และ​เรา​จะ​เป็น​พระ‍เจ้า​ของ​พวก‍เขา"
พระเจ้าทรงให้อับราฮัมและครอบครัวของท่านเข้าสุหนัต เพื่อเป็นพันธสัญญาระหว่างพระเจ้ากับอับราฮัมและเชื้อสายของท่าน โดยการตัดหนังหุ้มปลายองคชาต และกำหนดให้ผู้ชายทุกคนในครอบครัว ตั้งแต่เด็กที่มีอายุ 8 วันขึ้นไปต้องประกอบพิธีเข้าสุหนัต
ในศาสนายูดาห์และศาสนาคริสต์ > บุตรชายของอับราฮัม

เรื่องราวบุตรชายของอับราฮัมที่กล่าวถึงในพระคัมภีร์ที่โดดเด่นมีด้วยกัน 2 คน คืออิชมาเอลหรืออิสมาอีล และอิสอัคหรืออิสฮาก และมีมุมมองต่อบุคคลทั้งสองแตกต่างกัน ระหว่างศาสนาอิสลามกับศาสนาคริสต์
ในศาสนายูดาห์และศาสนาคริสต์ > บุตรชายของอับราฮัม > อิชมาเอล (อิสมาอีล)

นางซาราห์ซึ่งเป็นภรรยาของอับราฮัมเป็นหมัน นางจึงยกนางฮาการ์สาวใช้ชาวอียิปต์ให้เป็นภรรยาอับราฮัม นางฮาการ์ก็ตั้งครรภ์และคลอดบุตรชายชื่ออิชมาเอลหรืออิสมาอีล ตามที่คัมภีร์ไบเบิลระบุไว้ว่าพระเจ้าไม่ได้ให้อิชมาเอลเป็นผู้สืบเชื้อสายของอับราฮัม แต่ในคัมภีร์อัลกุรอาน ปรากฏความในบทที่ 14 (ซูเราะฮ์  อิบรอฮีม) โองการที่ 35 ว่า " (อับราฮัมได้กล่าวขอบคุณพระเจ้าว่า) บรรดาการสรรเสริญทั้งปวงพึงแด่อัลลอฮ์ ผู้ทรงประทานอิสมาอีลและอิสฮาก ให้เป็นบุตรสืบสกุลในยามชราภาพแก่ข้าพระองค์ (เพื่อสืบทอดภาระกิจและพันธกิจในการเทศนาเตือนสติแก่ลูกหลานอาดัม) แท้จริงองค์พระผู้อภิบาลของข้าพระองค์เป็นผู้ได้ยินคำดุอาอ์วิงวอนเสมอ"
ในหนังสือปฐมกาลกล่าวว่า เมื่อนางฮาการ์ตั้งครรภ์ก็ดูถูกนายหญิงของตน ภายหลังเมื่อนางซาราห์มีบุตรของตนเอง นางฮาการ์และอิชมาเอลจึงถูกขับไล่ออกจากครอบครัว แต่พระเจ้าทรงสัญญาว่าจะให้พงศ์พันธุ์ของอิชมาเอลเป็นพงศ์พันธ์ใหญ่เช่นกัน นักศาสนศาสตร์บางท่านเชื่อว่า อิชมาเอลคือบรรพบุรุษของชาวเปอร์เซีย แต่ในทัศนะของอิสลาม อิชมาเอลเป็นบรรพบุรุษของชาวอาหรับ และเป็นบรรพบุรุษสายตรงของนบีมุฮัมมัด
ในศาสนายูดาห์และศาสนาคริสต์ > บุตรชายของอับราฮัม > อิสอัค (อิสฮาก)

อิสอัคเป็นบุตรของอับราฮัมและนางซาราห์ อิสอัคคลอดเมื่ออับราฮัมมีอายุได้ 100 ปี เมื่ออิสอัคโตขึ้น พระเจ้าก็ทรงลองใจอับราฮัม โดยให้ถวายอิสอัคเป็นเครื่องบูชา และเมื่ออับราฮัมแสดงความไว้วางใจพระเจ้า พระองค์ก็ให้ทูตสวรรค์มายั้งมืออับราฮัมและมอบลูกแกะให้เชือดเพื่อสักการะพระองค์แทนการเชือดลูกตัวเอง พระองค์ยังให้อิสอัคสืบเชื้อสายต่อจากอับราฮัมอีกด้วย จึงเป็นที่มาของคำที่พระเจ้าตรัสกับโมเสสว่า "เรา​เป็น​พระ‍เจ้า​ของ​บิดา​เจ้า เป็น​พระ‍เจ้า​ของ​อับ‌รา‌ฮัม พระ‍เจ้า​ของ​อิส‌อัค และ​พระ‍เจ้า​ของ​ยา‌โคบ"
คัมภีร์ไบเบิลบันทึกไว้ว่าอับราฮัมสิ้นใจเมื่อมีอายุได้ 175 ปี เมื่ออับราฮัมเสียชีวิตอิสอัคและอิชมาเอลก็ฝังศพของท่านไว้ในถ้ำมัคเปลาห์
ในศาสนาอิสลาม

ดูเพิ่ม: อิบรอฮีม
อิบรอฮีมเกิดเมื่อประมาณ 1900 ปีก่อนคริสตกาลในเมืองอูร์ ในปัจจุบันเป็นประเทศอิรัก บิดาของท่านชื่ออาซัร สมัยนั้นเป็นนักบวชผู้มั่งคั่งร่ำรวยจากการทำรูปปั้นและเทวรูปขายให้แก่บุคคลทั่วไป ด้วยความที่อิบรอฮีมเป็นเด็กที่มีความฉลาด เขาจึงตั้งข้อสงสัยว่าเทวรูปนั่นคือ "พระเป็นเจ้า" จริง ๆ หรือไม่ ในวันรุ่งขึ้นอิบรอฮีมได้เห็นดวงอาทิตย์ให้ความสว่างแก่ชาวโลก และเห็นดวงอาทิตย์ลับขอบฟ้า อิบรอฮีมจึงรู้ความจริงว่าสิ่งเหล่านี้ไม่ใช่พระเจ้าที่แท้จริง ผู้สร้างดาวหรือดวงอาทิตย์ ดวงจันทร์และดวงดาวเหล่านี้ต่างหากที่เป็นพระเจ้า
อิบรอฮีมจึงขอเคารพสักการะแต่พระเจ้าที่สร้างทุกสิ่งทุกอย่างเท่านั้น อิบรอฮีมจึงถามบิดาของเขาว่า ทำไมต้องไปเคารพบูชาเทวรูปด้วย ทั้ง ๆ ที่เทวรูปก็ไม่ได้ช่วยอะไรพ่อเลย นอกจากอัลลอฮ์ผู้อภิบาลแห่งสากลโลก
วันต่อมาอิบรอฮีมได้เข้าไปยังสถานที่ตั้งของเทวรูปที่ผู้คนบูชา ยกเว้นเทวรูปองค์ใหญ่ที่สุดที่เขานำขวานไปแขวนไว้ และปล่อยให้ผู้คนกลับมาเห็นผู้คนจึงตะโกนร้องว่าเทวรูปของเราแตกไปหมดแล้วใครทำลาย เมื่ออิบรอฮีมถูกนำตัวมาผู้คนได้ถามว่า อิบรอฮีม เจ้าทำลายเทวรูปที่เราสักการะบูชาใช่หรือไม่ เขาตอบว่า เปล่า เทวรูปองค์ใหญ่นั้นต่างหากที่ทำไม่เชื่อลองถามเทวรูปเหล่านั้นดู ชาวบ้านจึงโกรธแค้นอิบรอฮีมมาก ผู้คนจึงได้จับอิบรอฮีมมัดและนำเขาไปวางไว้บนกองฟืนเมื่อผู้คนเริ่มจุดไฟเผา อัลลอฮ์ก็ได้มีบัญชาว่า "โอ้ไฟ" จงเย็นลงและอย่าทำอันตรายอิบรอฮีม หลังจากนั้นท่านก็ปลอดภัยจากการถูกชาวบ้านเผา
แฮปปี้แลนด์

แฮปปี้แลนด์ เป็นสวนสนุกกลางแจ้งแห่งแรกของประเทศไทย ตั้งอยู่ ถนนแฮปปี้แลนด์สาย 1 แขวงคลองจั่น เขตบางกะปิ กรุงเทพมหานคร ใกล้กับถนนนวมินทร์หรือถนนสุขาภิบาล 1 ในอดีต เปิดดำเนินการระหว่างวันที่ 19 พฤษภาคม พ.ศ. 2516 ถึง 9 กันยายน พ.ศ. 2522 เคยเป็นที่โชว์ตัวของพระเอกนางเอกจากละครชุด มังกรหยก คือไป่ เปียว กับ หมี เสว่ เมื่อปี พ.ศ. 2522 มีเครื่องเล่นได้แก่ ชิงช้าสวรรค์ รถไฟเหาะ เรือหรรษา ปาเป้า ม้าหมุน ชิงช้า กระดานหก บ้านผีสิง
แม้สวนสนุกแฮปปี้แลนด์จะปิดดำเนินการไปแล้ว ย่านดังกล่าวก็ยังคงเรียกว่า แฮปปี้แลนด์ บริษัทที่เคยเป็นผู้บริหารสวนสนุกแฮปปี้แลนด์เดิมได้เปลี่ยนมาทำธุรกิจอสังหาริมทรัพย์ สร้างหมู่บ้านจัดสรร และคอนโดมิเนียมในทำเลต่าง ๆ ของกรุงเทพฯ ในชื่อโครงการ เช่น แฮปปี้แลนด์ กรุ๊ป , H Cape เป็นต้น
หลังจากสวนสนุกแฮปปี้แลนด์เลิกกิจการในวันที่ 9 กันยายน พ.ศ. 2522 เครื่องเล่นเดิมภายในสวนสนุกได้ขายบางส่วนให้กับสวนสยาม (ปัจจุบันคือ สยามอะเมซิ่งพาร์ค)  ต่อมาพื้นที่ทั้งหมดของสวนสนุกแฮปปี้แลนด์เดิมได้รื้อถอนและพัฒนาพื้นที่เป็นหมู่บ้านจัดสรรใช้ชื่อว่า "หมู่บ้านสินธร" ถนนแฮปปี้แลนด์สาย 1 ซึ่งถือว่าเป็นโครงการพัฒนาหมู่บ้านจัดสรรแห่งแรกที่บริษัทเปลี่ยนมาทำธุรกิจด้านอสังหาริมทรัพย์
นอกจากนี้ตำแหน่งที่ตั้งโครงการตลาดแฮปปี้แลนด์ หรือ แฮปปี้แลนด์เซนเตอร์ ใกล้กับถนนลาดพร้าวฝั่งตรงข้ามกับ เดอะมอลล์ บางกะปิในปัจจุบัน ไม่ใช่ตำแหน่งพื้นที่ของสวนสนุกแฮปปี้แลนด์ แต่ในอดีตมีลักษณะเป็นทุ่งโล่งยังไม่มีการพัฒนาใด ๆ ต่อมาหลังจากเลิกดำเนินกิจการสวนสนุกแล้ว บริษัทจึงได้ซื้อพื้นที่โล่งดังกล่าวมาพัฒนาและจัดสรรทำเป็นโครงการตลาดแฮปปี้แลนด์ ซึ่งประกอบด้วยตลาดสดและอาคารพาณิชย์
แหล่งข้อมูลอื่น

ภาสวร สังข์สร. “การเปลี่ยนแปลงของธุรกิจการพักผ่อนหย่อนใจในกรุงเทพ ปี พ.ศ. 2470-2540.” วิทยานิพนธ์ ศศ.ม. (ประวัติศาสตร์). คณะศิลปศาสตร์ มหาวิทยาลัยธรรมศาสตร์, 2559.
แผนที่และภาพถ่ายทางอากาศ (ออนไลน์)

เรื่องเล่าเกี่ยวกับสวนสนุกแฮปปี้แลนด์ (โปรดใช้วิจารณญาณ)
แผนที่และภาพถ่ายทางอากาศของ แฮปปี้แลนด์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′47″N 100°38′26″E﻿ / ﻿13.779610°N 100.640516°E﻿ / 13.779610; 100.640516